wickkiey/tamil-wikipedia-chunked huggingface dataset:
# சுபாஷ் சந்திர போஸ்

## நேதாஜி சுபாஷ் சந்திர போஸின் மரணத்திலுள்ள மர்மம்

இரண்டாம் உலகப்போரில், செர்மனி, இத்தாலி தோற்கடிக்கப்பட்டு, அச்சு நாடுகள் சார்பில் நிப்பான் மட்டுமே போரில் இருந்தது. நிப்பான் ஆதிக்கத்தின் கீழ் இருந்த மஞ்சூரியா மேல் ருசியா படையெடுத்து, அதை ஆகத்து 9-20, 1945 வரை நடந்த போரில் முழுமையாக கைப்பற்றிக்கொண்டது. பாங்காக்கில் இருந்த நிப்பானிய தொடர்பு அதிகாரி, நேதாஜி, பாங்காக்கில் இருந்து டோக்கியோ வழியாக மஞ்சூரியாவை அடைந்து, அங்கிருந்து இருசியாவை அடைய ஒத்துக்கொண்டார். நேதாஜியின் கடைசி புகைப்படம் சைகோன் (தற்போதைய கோ சு மிங் ஆகத்து 17, 1945) நகரில் எடுக்கப்பட்டதாகும் . ஆகத்து 23, 1945 அன்று நிப்பானிய செய்தி நிறுவனம், ஆகத்து 18, 1945 அன்று தாய்பெயில் வானூர்தி தளத்தில் நடந்த விபத்தில், போஸ் இறந்ததாக அறிவித்தது
இந்தச்செய்தி, இந்திய மக்களை நிலைகுலையச் செய்தது. 'நேதாஜி இறந்துவிட்டார்' என்பதைப் பலர் நம்பவில்லை. “நேதாஜி இறந்து விட்டார் என்றால், அவர் உடலை ஏன் இந்திய மக்களிடம் ஒப்படைக்கவில்லை?” என்று கேட்டனர். ஆயினும் நேதாஜியுடன் பயணம் செய்து, படுகாயத்துடன் தப்பிய ஹபிப்-வுர்-ரகிமான், “நேதாஜியின் உடல் தகனம் செய்யப்பட்டதை என் கண்ணால் பார்த்தேன்” என்று கூறினார். ஆயினும்,பசும்பொன் முத்துராமலிங்கத் தேவர் முதன்முதலாக மற்றும் பல தலைவர்கள், “நேதாஜி உயிருடன் இருக்கிறார்” என்றே கூறி வந்தனர். சிலர், அவர் துறவி வேடத்தில் இந்தியாவில் வசிப்பதாகவும், சிலர் அவர் சோவியத் ஒன்றியத்துக்குத் தப்பி சென்று விட்டதாகவும் நம்புகின்றனர்.  
இந்தியா சுதந்திரம் அடைந்த பின், 1956 ஏப்ரல் மாதம், முன்னாள் பிரதமர் நேரு ஆட்சியின் போது நேதாஜி பற்றிய உண்மைகளைக் கண்டறிய மூவர் கொண்ட ஷாநவாஸ் விசாரணை ஆணையம் அமைக்கப்பட்டது. அந்த ஆணையம், டோக்கியோ, சைகோன், பாங்காக் உள்பட பல இடங்களுக்குச் சென்று விசாரணை நடத்தியது. இறுதியில், ஆணையத்தின் மூன்று உறுப்பினர்களில் இரண்டு பேர், வானூர்தி விபத்தில் நேதாஜி இறந்தது உண்மை, டோக்கியோவில் உள்ள புத்தர் கோவிலில் இருப்பது அவருடைய அஸ்திதான் என்று அறிக்கை கொடுத்தனர். மூன்றாவது உறுப்பினர் சுரேஷ் சந்திரபோஸ் (நேதாஜியின் அண்ணன்), இதை ஏற்க மறுத்து தனி அறிக்கை கொடுத்தார். அதன்படி 1970-ம் ஆண்டு ஜுலை மாதம், முன்னாள் பிரதமர் இந்திரா ஆட்சியின் போது, ஓய்வு பெற்ற பஞ்சாப் உயர்நீதிமன்றத் தலைமை நீதிபதி ஜி. டி. கோசலாவைக் கொண்ட “ஒரு நபர் விசாரணை ஆணையம்” அமைக்கப்பட்டது. அவர் நிப்பான், தைவான் உள்பட பல நாடுகளுக்குச் சென்று விசாரணை நடத்தி, “வானூர்தி விபத்தில் நேதாஜி இறந்தது உண்மை” என்று உறுதி செய்து அறிக்கை தந்தார். 1999-ம் ஆண்டு முன்னாள் பிரதமர் வாஜ்பாய் ஆட்சியின் போது , 'முகர்ஜி ஆணையம்', என மூன்று ஆணையங்கள் நியமிக்கப்பட்டது. இதில் முகர்ஜி ஆணைய அறிக்கை 2006-ம் ஆண்டு மே 17-ம் தேதி நாடாளுமன்றத்தில் தாக்கல் செய்யப்பட்டது. ஜஸ்டிஸ் முகர்ஜி கமிஷன் சமர்ப்பித்த அறிக்கையில், **நேதாஜி விமான விபத்தில் இறக்கவில்லை** என்றும், சோவியத் ரஷ்யாவிற்குத் தப்பிச் சென்று இருக்கலாம் என்றும் கூறியது. அதனாலும் நேதாஜி மரணம் குறித்து தெளிவான முடிவுக்கு வரவில்லை.
# சுபாஷ் சந்திர போஸ்

## இரகசியத் துறவி

உத்திரப் பிரதேசத்தில், 1985 வரை வாழ்ந்த இந்துத் துறவி பகவான்ஜி, அல்லது 'கும்னமி பாபா' என்பது சுபாஷ் சந்திர போஸ் என சிலர் நம்புகின்றனர். நான்கு சம்பவங்கள், அத்துறவி, போஸ்தான் என நம்பக் காரணமாகின. அத்துறவியின் மரணத்தின் பின், அவரது உடமைகள் நீதிமன்ற உத்தரவின்படி உடமையாக்கப்பட்டன. இவை, பின்பு முகர்ஜி ஆணையத்தினால் சோதனைக்குட்படுத்தப்பட்டன. துறவி மரணமானதும், முகம் அமிலம் மூலம் சிதைக்கப்பட்டு, எரியூட்டப்பட்ட சம்பவம் ஐயப்பாட்டிற்குக் காரணமாகியது. கையெழுத்தியல் நிபுணர் பி. லால் வாக்குமூலத்தில் பகவான்ஜி மற்றும் போஸின் கையெழுத்துக்கள் ஒத்துப் போயின என்றார். ஆயினும், முகர்ஜி ஆணையம், மேலதிக சான்று வேண்டுமென அதனை நிராகரித்த அதே வேளை, இந்திய அரசின், 'போஸின் இறப்பு 1945ம் ஆண்டில் நடைபெற்றது' என்ற பார்வையையும் ஏற்றுக் கொள்ளவில்லை. ஆகவே, பகவான்ஜிதான் போஸ் என்ற நம்பிக்கை மேலும் வலுப்பட்டது.
# சுபாஷ் சந்திர போஸ்

## இறுதி உரை

இந்திய தேசிய ராணுவம் நெருக்கடியான நிலையில் இருந்த போது, **ஆகத்து 15, 1945**ல் அவர் இறுதியாக அறிக்கை வெளியிட்டார். அதன்படி இந்தியா,
# சுபாஷ் சந்திர போஸ்

## பாரத ரத்னா விருது

1992-இல் சுபாஷ் சந்திரபோசுக்கு, இறப்புக்குப் பின்னான இந்தியாவின் மிக உயரிய விருதான, "பாரத ரத்னா" விருது வழங்கப்பட்டது. ஆனால் விருது வழங்கும் குழுவால், சுபாஷ் சந்திர போஸின் இறப்பு குறித்த ஆதாரங்களைத் தர முடியவில்லை. எனவே உச்சநீதிமன்ற ஆணையின்படி இவ்விருது திரும்ப வாங்கப்பட்டது.
# சுபாஷ் சந்திர போஸ்

## இரகசிய ஆவணங்கள்

சுபாஷ் சந்திர போஸ் தொடர்பான இரகசிய ஆவணங்களை மேற்கு வங்காள அரசு 17 செப்டம்பர் 2015 அன்று வெளியிட்டது.
# சுபாஷ் சந்திர போஸ்

## போஸ் பற்றிய சித்தரிப்புக்கள்

### திரைப்படங்கள்

- 2010: கன்னடத் திரைப்படம் தெலுங்கு மற்றும் தமிழ் மொழிகளிலும் உள்ள "*சுப்பர்*".
- 2008: தெலுங்கு மொழித் திரைப்படம் "சுபாஷ் சந்திர போஸ்"
- 2005: இந்தி மொழித்திரைப்படம் "*நேதாஜி சுபாஷ் சந்திர போஸ்: மறக்கப்பட்ட கதாநாயகன்*"
- 2002: இந்தி மொழித்திரைப்படமான "*பகத் சிங்கின் கதை*" இல் போஸ் பற்றிய காட்சிகள்
- 1966: வங்காளி மொழித்திரைப்படம் "சுபாஷ் சந்திரா"
- 1950: இந்தி மொழித்திரைப்படமான "*சமாடி*" இல் போஸின் சிறு பாத்திரம்
# சுபாஷ் சந்திர போஸ்

## போஸ் பற்றிய சித்தரிப்புக்கள்

### ஆவணப்படங்கள்

- இட்லருக்கும் காந்திக்குமிடையே - சுபாஷ் சந்திர போஸ்: மறக்கப்பட்ட சுதந்திரப் போராளி  
=
# தீபாவளி

**தீபாவளி** (*Deepavali*, *Diwali*) அல்லது **தீப ஒளித்திருநாள்** என்பது ஐந்து நாட்கள் கொண்டாடப்படுகின்ற பண்டிகையாகும். இது இந்து, சீக்கியம், சைனம் மற்றும் பௌத்தம் மதத்தின் மிகவும் பிரபலமான பண்டிகைகளில் ஒன்றாகும். இப்பண்டிகை இந்தியா, இலங்கை, சிங்கப்பூர் உட்பட பல நாடுகளிலும் கொண்டாடப்படுகிறது. சில இடங்களில் வெவ்வேறு நாட்களில் கொண்டாடப்படுகிறது. அதாவது, வாழ்க்கையின் இருளை நீக்கி, ஒளியைக் கொடுக்கும் பண்டிகையாக தீபாவளி பண்டிகை கொண்டாடப்படுகிறது.  
இப்பண்டிகை ஐப்பசி மாதத்தில் திரயோதசி, சதுர்த்தசி, அமாவாசை மற்றும் அதற்கடுத்த சுக்கிலப்பிரதமை, பௌ-பீச்சு ஆகிய நாட்களில் கொண்டாடப்படுகிறது. தமிழகத்தில் சில ஆண்டுகளில் ஐப்பசி அமாவாசை முன்தினம்**நரகசதுர்த்தசி** அன்று கொண்டாடுகிறார்கள். பெரும்பாலான ஆண்டுகளில் தீபாவளி பண்டிகை ஐப்பசி மாத அமாவாசை நாளன்று கொண்டாடப்படுகிறது. கிரகொரியின் நாட்காட்டி படி அக்டோபர் 17-ஆம் நாளிலிருந்து நவம்பர் 15-ஆம் தேதி வரையான நாட்களில் தீபாவளி வருகிறது.  
இந்தியா, நேபாளம், இலங்கை, மியான்மர், சிங்கப்பூர், மலேசியா மற்றும் பிசி போன்ற நாடுகளில் அரசு விடுமுறை தினமாக அறிவிக்கப்பட்டுள்ளது. இந்துக்கள் மட்டுமின்றி சீக்கியர்களும், சமணர்களும் கூட இப்பண்டிகையை வெவ்வேறு காரணங்களுக்காக கொண்டாடுகின்றனர். மலேசியா, சிங்கையில் வாழும் இந்தியர்களும், தீபாவளியைக் கோலாகலமாகக் கொண்டாடுகின்றனர்.
# தீபாவளி

## தோற்ற மரபு

### சீக்கியர்களின் தீபாவளி

- 1577-இல் இத்தினத்தில், பொற்கோயில் கட்டுமான பணிகள் துவங்கியதையே சீக்கியர்கள் இந்நாளில் கொண்டாடுகின்றனர்.
# தீபாவளி

## தோற்ற மரபு

### சமணர்களின் தீபாவளி

முதன்மைக் கட்டுரை: தீபாவளி (சைனம்)
- மகாவீரர் வீடுபேறு அடைந்த தினத்தை நினைவு கூர்ந்து, இத்தினத்தைச் சமணர்கள் கொண்டாடுகின்றனர்.
# தீபாவளி

## தோற்ற மரபு

### பௌதத்தில் தீபாவளி

பௌத்தத்தில், தீபாவளியை 'தீபதான உற்சவம்' என்றும் அழைப்பர்.  
கதைப்படி, புத்தர் போதிகயாவில் மெய்ஞானம் பெற்ற பிறகு, அவரது தந்தை அரசர் சுத்தோதனர் மகனின் வருகைக்காக ஏங்கிக் கொண்டிருந்தவர், அவனைப் பார்க்க விரும்பினார்.  
இதற்காக, புத்தர் இராசகிரக மகாநகருக்கு அருகிலுள்ள மங்களகிரி என்ற மலையிடத்தில் இருந்தபோது, புத்தரை மன்னரின் தலைநகரான கபிலவத்துவுக்குத் திரும்பி வரும்படி சுத்தோதனர் ஒரு தூதரை அனுப்பினார்.
ஆனால் தூதுவர் புத்தரைச் சந்தித்த பிறகு அவருடைய சீடரானார்.
முந்தைய தூதர் வராததால், சுத்தோதனர் மற்றொரு தூதரை அனுப்பினார், அவரும் புத்தரின் கீழ் துறந்தவரானார், மேலும் புத்தரை மீண்டும் அழைத்து வரும் இராச கட்டளையை துறந்த தூதுவர் ஏற்கவில்லை. அவ்வாறே பல தூதர்களை ஒவ்வொருவராக அனுப்பினார், அவர்கள் பெருமானின் கீழ் உண்மையை உணர்ந்து துறவிகள் ஆனார்கள். புத்தருடன் மங்களகிரியிலிருந்து யாரும் திரும்பவில்லை.  
கடைசியாக, சுத்தோதனர் தனது விசுவாசமான மந்திரி காலோதயனை அனுப்பினார், அவர் பின்வாங்க மாட்டார், இராச கட்டளையை நிராகரிக்க மாட்டார் என்று மன்னர் நம்பினார். காலோதயன், அரச தேரோட்டியான சந்தகனுடன் மங்களகிரியை நோக்கிச் சென்றான். புத்தரின் உபதேசத்தைக் கேட்ட காலோதயன் பெருமானின் பாமர மாணவனாக மாறினாலும், புத்தரை மீண்டும் கபிலவத்துவிற்கு வரச் செய்தான். புத்தரும் அவரது துறவிகணங்களும் கபிலவத்துவுக்குச் செல்ல அறுபது நாட்கள் ஆனது.
பெருமானும் அவருடைய மாணவர்களும் கபிலவத்துவிற்கு விசயம் செய்த நாளன்று, நகர மக்கள் மகிழ்ச்சியடைந்தனர். விளக்குகளை வரிசையாக வைத்திருந்தார்கள். புத்தபெருமானின் புனித வருகையைக் கொண்டாடும் வகையில் தீபங்களைத் வாங்க முடியாத அனைத்து ஏழைகளுக்கும் வறியர்களுக்கும் மக்கள் தீபம் அளித்தனர். இந்த நாள் தான் ஐப்பசி மாத அமாவாசை.  
புத்தரின் திருவிசயத்தை வழிபடுவதற்காக கபிலவத்துவின் மக்கள் தீபங்களை தானமாக அளித்து, ஊர் முழுவதும் அவற்றைத் தொடராக அமைத்து, சோதிப்பிரகாசத்தால் பூமியை தூயமாக்கியதால் அன்றைய தினம் 'தீபதான உற்சவம்' என்றும் 'தீபாவளி' என்றும் அழைக்கப்பட்டது.
மகாராசா அசோகர் மகாத்தவிரர் மௌகளிப்புத்திரர் மற்றும் இந்திரகுப்தர் ஆகியோரின் மேற்பார்வையில் மௌரியத்தலைநகர் பாடலிபுத்திரத்தின் 'அசோகாராமம்' என்ற தனது மடாலயத்தில் தீபதான உற்சவத்தை கொண்டாடினார்.  
இந்நிகழ்வு 'சிதவிரகாதை' என்னும் திருநூலில் விவரிக்கப்பட்டுள்ளது.
# தீபாவளி

## கொண்டாடும் முறை

தீபாவளி அன்று அனைவரும் *அதிகாலையில்* எழுவர். *எண்ணெய்க் குளியல்* (கங்கா குளியல்) செய்வர். மக்கள் புத்தாடை உடுத்தியும், பட்டாசுகள் வெடித்தும், இனிப்புக்கள் நிறைய செய்து ஒருவருக்கொருவர் பரிமாறிக்கொள்வர். பரிசுகள் தந்து மகிழ்வர். பெரியோரை வணங்கி வாழ்த்து பெறுவர். தீபஒளித் திருநாளன்று பட்டாசு, மத்தாப்பூ கொளுத்துவது மக்களின் வாடிக்கை ஆகும்.
# தீபாவளி

## பிற நாடுகளில் தீபாவளி

### மேற்குநாடுகளில் தீபாவளி

மேற்குநாடுகளில் தீபாவளிக்கு முக்கியத்துவம் உண்டு. மற்ற பல இந்து விழாக்கள் போல் அல்லாமல் அனைத்து இந்துக்களும் எதோ ஒரு வழியில் தீபாவளியை கொண்டாடுவதாலும், இந்துக்களுக்கு இப்பண்டிகை அதிமுக்கியத்துவம் கொண்டதாக அமைவதாலும் தீபாவளி சிறப்பாக கொண்டாடப்படுகின்றது. இங்கு இது *Festival of Lights* என்று அறியப்படுகின்றது. தீபாவளி பல்லினப் பண்பாட்டின் கொண்டாட்டங்களில் ஒன்றாக மருவி வருகின்றது.
# இனுக்ரிருற் மொழி

கனடாவின் நுனுவற் (Nunavut-"எங்கள் தேசம்") பிரதேசம், 1999 ஆம் ஆண்டு தனி அலகாக்கப்பட்டது. இப்பகுதியில் வாழும் கனடாவின் மூத்த குடிமக்களாகிய இனுவிற் (Inuit) மக்களின் மொழியே **இனுக்ரிருற் (Inuktitut)**. நுனுவற்றில் வாழும் 20,000 மக்களால் இம்மொழி பேசப்படுகின்றது. கிறீன்லாந்திலும் (Greenland) 40,000 மக்களால் பாவிக்கப்படுகின்றது, ஆனால் எழுத்து முறை வேறு.  
இனுக்ரிருற் இன்று அழிவின் விளிம்பில் இருக்கும் ஒரு மொழி. பல விதமான அரசியல், சமூக, கலாச்சார, பொருளாதார பிரச்சினைகளால் வாட்டப்படும் மூத்த குடிமக்களின் மொழி. 1894-இல் தான் இம்மொழியின் எழுத்துருவம் உருவாக்கப்பட்டது. அதிலும் மாயன் தழுவிய முறை, ரோமன் எழுத்து தழுவிய முறை என்று தரப்படுத்தல் சிக்கல் கொண்ட மொழி; இன்னும் தரமான அகராதி கொண்டிராத ஒரு மொழி. இப்படி பல தடைகள் தாண்டியும், அம்மக்கள் தங்களை மொழி ரீதியாக தக்கவைத்து கொள்ள பல வகையிலும் முயன்று வருகின்றனர்.  
1999 ஆம் ஆண்டு அம்மொழி நுனுவிற்றின் ஆட்சி மொழியாக்கப்பட்டது. புது வேகத்துடன் இனுக்ரிருற் கணணியை, இணையத்தை தன் வளர்ச்சிக்கு பயன்படுத்துகின்றது. அண்மையில்தான் கணனிக்கான எழுத்துரு உருவாக்கப்பட்டது. இணையத்தில் இனுக்ரிருற் அகராதி உருவாகி வருகின்றது.  
இனுக்ரிருற் இதழ் இம்மொழியின் முக்கிய இதழ் ஆகும். இனுக்ரிருற் (இரு எழுத்து முறைகளிலும்), ஆங்கிலம் மற்றும் பிரெஞ்சு ஆகிய மொழிகளில் வெளிவருகின்றது.
# பொங்கல் (கேரளம்)

**பொங்கல்** (Pongala) என்பது கேரளா மற்றும் தமிழகத்தின் அறுவடைத் திருநாளாகும். 'பொங்கலா' என்ற பெயர் 'கொதிப்பது' என்று பொருள்படும் மற்றும் அரிசி, இனிப்பு பழுப்பு வெல்லம், தேங்காய் துருவல், கொட்டைகள் மற்றும் திராட்சை ஆகியவற்றால் செய்யப்பட்ட கஞ்சியை சடங்கு பிரசாதமாகக் குறிக்கிறது. பொதுவாக பெண் பக்தர்கள் இந்த வழிபாட்டில் கலந்து கொள்கின்றனர். தமிழ் மக்கள் பொங்கலாக கொண்டாடுகிறார்கள்.
# பொங்கல் (கேரளம்)

## வரலாறு

பொங்கல் பண்டிகையின் தோற்றம் 1000 ஆண்டுகளுக்கு முந்தையதாக இருக்கலாம். இடைக்கால சோழப் பேரரசு காலத்தில் *புதியஈடு* கொண்டாடப்பட்டதாக கல்வெட்டுச் சான்றுகள் தெரிவிக்கின்றன. *புதியஈடு* ஆண்டின் முதல் அறுவடையைக் குறிக்கும் என நம்பப்படுகிறது.
# பொங்கல் (கேரளம்)

## ஆற்றுக்கால் பகவதி கோவில்

பொங்கல் திருவிழாவில் மிகவும் பிரபலமானது மற்றும் முக்கியமானது கேரளாவின் திருவனந்தபுரத்தில் உள்ள ஆற்றுக்கால் பகவதி கோயிலில் சுமார் 3.5 மில்லியன் மக்கள் பங்கேற்கும் நிகழ்வாகும். ஆற்றுக்காலில் நடைபெறும் திருவிழா, நகரத்தின் மக்களால், அவர்களின் மத நம்பிக்கைகளுக்கு அப்பாற்பட்டு, நகரத்தின் மிகப்பெரிய திருவிழாவாகக் கருதப்படுகிறது.  
அரிசி, தேங்காய், வெல்லம் ஆகியவை பெண் பக்தர்களால் சமைப்பதற்கு உருண்டையான மண் பானைகளுடன் கொண்டு வரப்படுகின்றன. பொங்கலில் பங்கேற்கும் பெண்கள், கோவிலை சுற்றி பல கிலோ மீட்டர் சுற்றளவில் உள்ள சாலைகள், பைலான்கள், நடைபாதைகள் மற்றும் கடைகளின் முன்பகுதிகளில் செங்கல் மற்றும் விறகுகளை பயன்படுத்தி தற்காலிக அடுப்புகளை அமைக்கின்றனர். தெய்வீக ஆசீர்வாதத்தைப் பெறுவதற்காக அம்மனுக்கு வழங்கப்படும் அரிசி, வெல்லம் மற்றும் தேங்காய் கலவையை மண் பானைகளில் சமைக்க அவர்கள் தங்கள் அடுப்புகளுக்குப் பக்கத்தில் உட்கார்கிறார்கள். கோவிலின் பிரதான பூசாரி கருவறைக்குள் உள்ள தெய்வீக நெருப்பிலிருந்து பிரதான அடுப்பை ஒளிரச் செய்கிறார். இந்த நெருப்பு ஒரு அடுப்பில் இருந்து அடுத்த அடுப்புக்கு அனுப்பப்படுகிறது.  
தேவி அடிப்படையில் கேரளா மற்றும் தமிழ்நாட்டின் பண்டைய மக்களின் தாய் தெய்வம். இந்தியாவின் இந்தப் பகுதியில், இந்தக் கருத்து ' அயிரமலை ' உச்சியில் வணங்கப்படும் ' கொட்டாவே ' தெய்வத்திலிருந்து உருவானது. பண்டைய காலங்களில், அருகிலுள்ள கிராமங்களைச் சேர்ந்த மக்கள் அனைவரும் இந்த மலையில் கூடி, பல நாட்கள் நீடிக்கும் முழு விழாக்களிலும் அங்கேயே தங்கியிருந்தனர். இக்காலத்தில் பெண்களால் புனிதமானதாகவும், தெய்வத்திற்குப் பிடித்தமானதாகவும் கருதப்படும் சமூகச் சமையலும் நடைபெற்று வந்தது. இத்தகைய சமூக சமையல் இயற்கையாகவே இந்த கிராமங்களுக்கு இடையேயான பிணைப்பை வலுப்படுத்தியது. இந்த வழக்கம் இன்றும் பொங்கல் பிரசாதமாக தொடர்கிறது. இது தேவியின் குணத்தின் ஒரு பக்கம். அவள் போர்களில் வெற்றியைத் தரும் தெய்வம், எனவே சங்க இலக்கியத்தில் கூறப்பட்டுள்ளபடி அம்மனுக்கு இரத்த பலி கொடுக்கப்படுகிறது. இதற்குப் பயன்படுத்தப்படும் சொல் 'குருதி'. கொல்லுதல் என்பது இதன் பொருள். சேவல்களைக் கொன்று தெய்வத்திற்கு 'குருதி' கொடுப்பதற்காக இந்த வழக்கம் பின்னர் மாற்றியமைக்கப்பட்டது, இருப்பினும் இது இப்போது நடைமுறையில் இல்லை.  
முக்கியமாக ஆற்றுக்கால் பகவதி அம்மன் கோயிலில் பொங்கல் விழா பெரிய அளவில் கொண்டாடப்பட்டாலும், பொங்கல சமர்ப்பணம் நடைபெறும் மற்ற கோயில்கள் வெள்ளையணி தேவி கோயில், மாங்குளம் பராசக்தி தேவி கோயில், கோவில்வில பகவதி கோயில், கரிக்காகோம் தேவி கோயில், புதியகாவு பகவதி கோவில், கனகத்தூர் ஸ்ரீ குரும்பக்காவு கோவில், புல்பள்ளி சீதா தேவி கோவில், பாலகுன்னு பகவதி கோவில், முள்ளுத்தர தேவி கோவில், சக்குளத்துகாவு கோவில், அணைக்கட்டிலம்மசேத்திரம் மற்றும் கேரளாவில் தாழூர் பகவதி சேத்திரம் ஆகியவை ஆகும்.  
ஆற்றுக்கால் பகவதி கோவிலில் ஆண்டுதோறும் நடைபெறும் பொங்கல் திருவிழா, உலகிலேயே மிகப்பெரிய பெண்கள் கூட்டம் என கின்னஸ் சாதனைப் புத்தகத்தில் இடம்பிடித்துள்ளது. திருவிழாவானது மார்ச் மாதத்தில் ஒரே நாளில் 2.5 மில்லியனுக்கும் அதிகமான பெண்கள் பொங்கலைச் சடங்கு செய்வதற்கு ஈர்க்கிறது, மேலும் இந்தப் பருவத்தில் திருவனந்தபுரத்திற்கு வரும் பக்தர்கள் மற்றும் சுற்றுலாப் பயணிகளை ஈர்க்கும் மையமாக இருந்து வருகிறது.
# உத்தராகண்டம்

**உத்தராகண்டம்** (*Uttarakhand*, இந்தி: *उत्तराखण्ड*) இந்தியாவின் வட பகுதியில் அமைந்துள்ள ஒரு மாநிலமாகும். இம்மாநிலம் 9 நவம்பர் 2000-இல் உத்தரப் பிரதேசத்திலிருந்து பிரித்தெடுக்கப்பட்டு இந்தியக் குடியரசின் 27 ஆவது மாநிலமாக உருவானது . 2000 ஆம் ஆண்டு முதல் 2006 ஆம் ஆண்டு வரைக்கும் **உத்தராஞ்சல்** என அழைக்கப்பட்டது. மாநிலம் முழுவதும் ஏராளமான இந்து கோயில்களும் புனிதத்தலங்களும் காணப்படுவதால் பெரும்பாலும் மக்கள் இம்மாநிலத்தை தேவபூமி என்றும் கடவுள்களின் நிலம் என்றும் கருதுகிறார்கள் . இம்மாநிலத்தின் நிலப்பரப்பு முழுவதும் இமயமலையில் அமைந்துள்ளது.  
வடக்கில் சீனாவின் திபெத்தும். கிழக்கில் நேபாளமும், தெற்கில் உத்தரப்பிரதேச மாநிலமும், மேற்கிலும் வடமேற்கிலும் இமயமலையும் இம்மாநிலத்திற்கு எல்லைகளாக உள்ளன. கார்வால் கோட்டம். குமாவுன் கோட்டம் என்ற இரண்டு கோட்டங்களாக உத்தராகண்டம் பிரிக்கப்பட்டுள்ளது. இக்கோட்டங்களில் மொத்தம் 14 மாவட்டங்கள் உள்ளன. தேராதூன் உத்தராஞ்சல் மாநிலத்தின் தலைநகராகும். எனினும், இம்மாநிலத்தின் உயர்நீதிமன்றம் நைனிடால் நகரில் உள்ளது.  
வரலாற்றுக்கு முந்தைய காலங்களிலிருந்தே இப்பகுதியில் மனிதர்கள் இருந்துள்ளார்கள் என்பதற்கான தொல்பொருள் சான்றுகள் உள்ளன. பண்டைய இந்தியாவின் வேத யுகத்தில் இப்பகுதி உத்தரகுரு இராச்சியத்தின் ஒரு பகுதியாக உருவாகியிருந்த்து. குமாவோன் பேரரசின் முதல் பெரிய வம்சங்களில் கிமு 2 ஆம் நூற்றாண்டைச் சேர்ந்த குனிந்தர்கள் இருந்தனர். அவர்கள் சைவ மதத்தின் ஆரம்ப வடிவத்தை கடைப்பிடித்தனர். கல்சியில் உள்ள அசோகரின் கட்டளைகள் இந்த பிராந்தியத்தில் புத்தமதத்தின் ஆரம்பகால இருப்பைக் காட்டுகின்றன. இடைக்காலத்தில் குமாவோன் இராச்சியம் மற்றும் கார்வால் இராச்சியத்தின் கீழ் இப்பகுதி ஒருங்கிணைக்கப்பட்டது. 1816 ஆம் ஆண்டில், நவீன உத்தராகண்டின் பெரும்பகுதி சுகாலி ஒப்பந்தத்தின் ஒரு பகுதியாக ஆங்கிலேயர்களிடம் ஒப்படைக்கப்பட்டது. கார்வால் மற்றும் குமாவோனின் முந்தைய மலை இராச்சியங்கள் பாரம்பரிய போட்டியாளர்களாக இருந்தபோதிலும், வெவ்வேறு அண்டை இனக்குழுக்களின் அருகாமையும் அவற்றின் புவியியல், பொருளாதாரம், கலாச்சாரம், மொழி மற்றும் மரபுகளின் பிரிக்கமுடியாத நிரப்பு தன்மை ஆகியன இரு பிராந்தியங்களுக்கிடையில் வலுவான பிணைப்புகளை உருவாக்கியது.1990 களில் மாநிலத்தில் நிகழ்ந்த உத்தரகண்ட இயக்கங்கள் இப்பிணைப்பை மேலும் வலிமையாக்கின.
இம்மாநிலத்தின் பூர்வீகவாசிகள் பொதுவாக உத்தரகாண்டி என்று அழைக்கப்படுகிறார்கள், அல்லது இன்னும் குறிப்பாக கார்வாலி அல்லது குமாவோனி என்று அழைக்கப்படுகிறார்கள். 2011 ஆம் ஆண்டு இந்திய மக்கள் தொகை கணக்கெடுப்பின்படி மாநிலத்தின் மக்கள் தொகை 10,086,292 ஆகும், இது இந்தியாவில் அதிக மக்கள் தொகை கொண்ட 20 வது மாநிலமாக திகழ்கிறது . முசோரி, அல்மோரா, ராணிக்கெட், ரூர்க்கி ஆகியவை பிற முக்கிய ஊர்களாகும். இந்து சமயத் திருத்தலங்களான ரிஷிகேஷ், ஹரித்வார், கேதார்நாத், பத்ரிநாத், கங்கோத்திரி, யமுனோத்திரி ஆகியவையும் உத்தர்காண்ட் மாநிலத்திலேயே அமைந்துள்ளன.
# உத்தராகண்டம்

## பெயர்க்காரணம்

உத்தராகண்டம் என்ற பெயர் வடக்கு என்ற பொருள் கொண்ட சமசுகிருத சொல்லான உத்தரா (उत्तर) என்பதன் அர்த்தம் 'வடக்கு', மற்றும் நிலம் என்ற பொருள் கொண்ட சமசுகிருத சொல்லான கண்டம் என்பதிலிருந்து ஒட்டுமொத்தமாக 'வடக்கு நிலம் என்று பொருளில் வருவிக்கப்பட்டுள்ளது. .ஆரம்பகால இந்து வேதங்களில் "கேதர்கண்ட்" (இன்றைய கார்வால்) மற்றும் "மனாசுகண்ட்" (இன்றைய குமாவோன்) ஆகியவற்றின் ஒருங்கிணைந்த பகுதியாக இந்த பெயர் குறிப்பிடப்பட்டுள்ளது. உத்தராகண்டம் என்பது இந்திய இமயமலையின் மைய நீட்சிக்கான பண்டைய புராணச் சொல்லாகும் . இருப்பினும், 1998 ஆம் ஆண்டில் ஒரு புதிய சுற்று மாநில மறுசீரமைப்பைத் தொடங்கியபோது பாரதீய சனதா தலைமையிலான ஒருங்கிணைந்த அரசாங்கமும் உத்தராகண்ட மாநில அரசும் இப்பிரதேசத்திற்கு உத்தராஞ்சல் என்ற பெயரைக் கொடுத்தன. இப்பெயர் மாற்றம் பல ஆர்வலர்கள் மத்தியில் பெரும் சர்ச்சையை உருவாக்கியது. அலுவல்பூர்வமாக உத்தராஞ்சல் என்ற பெயர் புழக்கத்திலிருந்தாலும் மக்கள் மத்தியில் உத்தாகண்டம் என்ற பெயரே பயன்பாட்டில் உலாவியது.  
ஆகத்து மாதம் 2006 இல், உத்தராஞ்சல் மாநிலத்தை உத்தராகண்டம் என மறுபெயரிட முன்வைக்கப்பட்ட உத்தராகண்ட மாநில சட்டமன்றத்தின் முக்கிய உறுப்பினர்கள் மற்றும் உத்தராகண்ட மாநில இயக்கத்தின் முன்னணி உறுப்பினர்களின் கோரிக்கைகளுக்கு மத்திய அமைச்சர்கள் சபை ஒப்புதல் அளித்தது. அதற்கான சட்டம் 2006 ஆம் ஆண்டு அக்டோபரில் உத்தரஞ்சல் சட்டமன்றத்தால் நிறைவேற்றப்பட்டது, மத்திய அமைச்சரவை இந்த மசோதாவை நாடாளுமன்றத்தின் குளிர்கால கூட்டத்தொடரில் கொண்டு வந்தது. இந்த மசோதா பாராளுமன்றத்தால் நிறைவேற்றப்பட்டு 2006 டிசம்பரில் அப்போதைய குடியரசுத்தலைவர் அப்துல் கலாம் அவர்களால் கையெழுத்திடப்பட்டது, மேலும் சனவரி 1, 2007 முதல் இந்த மாநிலம் உத்தராகண்டம் என்று அறியப்படுகிறது.
# உத்தராகண்டம்

## ஆட்சிப் பிரிவுகள்

53,483 சதுர கிலோ மீட்டர் பரப்பளவு கொண்ட உத்தராகண்டம் மாநிலம், 13 மாவட்டங்களாகவும், கார்வால் கோட்டம் மற்றும் குமாவுன் கோட்டம் என இரண்டு கோட்டங்களாகப் பிரிக்கப்பட்டுள்ளது. மேலும் கார்வால் கோட்டம் ஏழு மாவட்டங்களையும்; குமாவுன் கோட்டம் ஆறு மாவட்டங்களையும் கொண்டுள்ளன. அவைகள்;
1. அரித்துவார்
1. உத்தரகாசி
1. சமோலி
1. ருத்ரபிரயாக்
1. டெக்ரி கர்வால்
1. டேராடூன்
1. பௌரி கர்வால்
1. பித்தோரகர்
1. பாகேஸ்வர்
1. அல்மோரா
1. சம்பாவத்
1. நைனித்தால்
1. உதம்சிங் நகர்  
இந்த மாநிலத்தில் மொத்தமாக 78 வட்டங்களும், 95 மண்டலங்களும், 7541 ஊராட்சிகளும் உள்ளன. இந்த மாநிலத்தில் 16,826 கிராமங்களும், 86 நகரங்களும் உள்ளன. இவற்றில் ஒரு லட்சத்துக்கும் அதிகமான மக்கள் தொகையை கொண்டவை ஐந்து நகரங்கள் மட்டுமே. இந்த மாநிலத்தில் 5 மக்களவைத் தொகுதிகளும், 70 சட்டமன்றத் தொகுதிகளும் உள்ளன.
# உத்தராகண்டம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின்<nowiki/>படி, இம்மாநிலத்தின் மொத்த மக்கள் தொகை 10,086,292 ஆக உள்ளது. அதில் ஆண்கள் 5,137,773 மற்றும் பெண்கள் 4,948,519 ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 963 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 189 பேர் வீதம் வாழ்கின்றனர். இம்மாநிலத்தின் சராசரி படிப்பறிவு 78.82% ஆகவும், ஆண்களின் படிப்பறிவு 87.40% ஆகவும், பெண்களின் படிப்பறிவு 70.01% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 1,355,814 ஆக உள்ளது. மக்கள் தொகை வளர்ச்சி விகிதம் பத்தாண்டுகளில் 18.81% ஆக உள்ளது.
# உத்தராகண்டம்

## மக்கள் வகைப்பாடு

### சமயம்

2011 ஆம் ஆண்டு இந்திய மக்கள் தொகை கணக்கெடுப்பின்<nowiki/>படி, இம்மாநிலத்தில் இந்து சமயத்தவர் 8,368,636 பேரும், இசுலாமியர் 1,406,825 பேரும், கிறித்தவர் 37,781 பேரும், சீக்கியர் 236,340 பேரும், பௌத்த சமயத்தவர் 14,926 பேரும், சமண சமயத்தவர் 9,183 பேரும், சமயம் குறிப்பிடாதவர்கள் 11,608 பேரும், பிற சமயத்தவர் 993 பேரும் உள்ளனர்.
# உத்தராகண்டம்

## இந்து ஆன்மீகத் தலங்கள்

- பத்ரிநாத் கோயில்
- கேதார்நாத் கோயில்
- கங்கோத்திரி கோயில்
- யமுனோத்திரி கோயில்
- அரித்துவார்
- ரிஷிகேஷ்
- ஜோஷி மடம்
# உத்தராகண்டம்

## தேசியப் பூங்கா & காட்டுயிர் காப்பகம்

- கங்கோத்ரி தேசியப் பூங்கா
- கோவிந்த் பாசு விகார் காட்டுயிர் காப்பகம்
# உத்தராகண்டம்

## மலை வாழிடங்கள்

- டேராடூன்
- நைனிடால்
- முசோரி
- அல்மோரா
# உத்தராகண்டம்

## 2013ஆம் ஆண்டு பெருமழை வெள்ள அழிவுகள்

சூன் மாதம், 2013ஆம் ஆண்டில் இம்மாநிலத்தில் பெய்த தொடர் பெருமழையால் இம்மாநில ஆறுகளில் வரலாறு காணாத அளவில் வெள்ள நீர் கரை புரண்டு ஓடியதால், ஆயிரக்கணக்கான உள்ளூர் மக்களும், ருத்ரபிரயாக், பத்ரிநாத் மற்றும் கேதார்நாத், கங்கோத்திரி மற்றும் யமுனோத்திரி போன்ற புனித இடங்களில் இருந்த பக்தர்களில் பலரும் இறந்தனர். மேலும் கேதார்நாத் கோயில் முக்கிய கோயில் தவிர அதன் சுற்றுபுறக் கட்டிடங்கள் மழை வெள்ளத்தால் அடித்துச் செல்லப்பட்டது. நான்கு புனித இடங்கள் என்று சொல்லக்கூடிய பத்ரிநாத் கோயில், கேதார்நாத் கோயில், கங்கோத்திரி மற்றும் யமுனோத்ரி ஆகிய இடங்களுக்கு செல்லும் தரைவழிச் சாலைகள் நிலச்சரிவுகளால் முற்றிலும் சேதமடைந்தன. கேதார்நாத் சிவபெருமான் கோயில் சீரமைக்கப்பட்டு பக்தர்கள் வழிபாட்டிற்கு, மே 2014-இல் திறக்கப்பட்டது..
# உத்தராகண்டம்

## 2013ஆம் ஆண்டு பெருமழை வெள்ள அழிவுகள்

### நிவாரணப் பணிகள்

இந்திய அரசின் பேரிடர் மேலாண்மைக் குழு, ஸ்ரீராமகிருஷ்ண மிஷன் பேலூர் மடத்தை வெள்ளம் பாதிக்கப்பட்ட இடங்களில் நிவாரணப் பணிகளை மேற்கொள்ள கேட்டுக்கொண்டது. தலைமை மடத்தின் வழிகாட்டுதலுடன் ராமகிருஷ்ண மிஷன் சேவாசிரமம், கங்கல் (ஹரித்வார்) பரந்த நிவாரணப் பணிகளை ஜூன் 21 லிருந்து, ஆகஸ்டு 4 வரை மேற்கொண்டது.
# உத்தராகண்டம்

## இதனையும் காண்க

- உத்தராகண்டு அரசு
- உத்தராகண்டம் மாவட்டங்களின் பட்டியல்
- உத்திராகண்ட வரலாறு
- உத்தராகண்ட் முதலமைச்சர்களின் பட்டியல்
- உத்தராகண்ட் ஆளுநர்களின் பட்டியல்
# சிந்து ஆறு

, கர்மாங் மாவட்டத்தில்.]]  
**சிந்து ஆறு** (உருது**دریائے سندھ**; இந்தி:सिंधु; ) என்பது தெற்காசியாவில் தெற்கே பாய்ந்து செல்லும் ஒரு பெரிய ஆறு, இது *சிந்து* அல்லது *அபாசியின்* என்றும் அழைக்கப்படுகிறது. பாரதியின் **சிந்து நதி மீதினிலே** என்ற பாடலால் சிந்து நதி என்று பரவலாக அறியப்படுகிறது. இந்த ஆற்றின் மொத்த நீளம் 3,610 கி.மீ. (1,988 மைல்) ஆகும், இது ஆசியாவின் நீண்ட ஆறுகளில் ஒன்றாகவும், பாகிஸ்தானில் பாயும் முக்கியமான ஆறாகவும் உள்ளது. இவ்வாறு இமய மலைத் தொடரில் கயிலை மலையில், மானசரோவர் அருகே திபெத்தின் மேற்குப் பகுதியில் தோன்றும் இந்த ஆறு, லடாக் வழியாக பாய்ந்து, காஷ்மீர், மற்றும் பாகிஸ்தானின் வடக்கு நிலங்கள், வடமேற்கு எல்லைப்புற மாகாணம் வழியாகவும் பின் பஞ்சாப்பில் பாய்ந்து சென்று இறுதியில் சிந்து பகுதியின் தட்டா நகரத்திற்கு அருகில் அரபிக் கடலில் கலக்கிறது. இது பாக்கிஸ்தானின் மிக நீண்ட ஆறு மற்றும் தேசிய நதி ஆகும்.  
இந்த ஆற்றின் மொத்த நீர் வடிகால் பகுதி ஆகும். இதன் மதிப்பிடப்பட்ட வருடாந்தர வெள்ள ஓட்டம் சுமார் , இது நைல் நதியின் ஆண்டு வெள்ளத்தில் இருமடங்காகவும், டைகிரிஸ் மற்றும் யூபிரிடிஸ் ஆறுகள் ஆகியவற்றின் நீரில் மூன்று பங்கு கூடுதலாகவும் உள்ளது. இதில் ஆண்டுதோறும் பாயும் நீரின் அளவில் உலகில் இருபத்தோராவது பெரிய ஆறாக உள்ளது. ஜாதகர் என்பது லடாக்கில் இதன் இடது கிளை ஆறு ஆகும். சமவெளிப்பகுதிகளில், அதன் இடது கிளைதான் செனாப் ஆறு ஆகும், அவற்றில் நான்கு முக்கிய துணை நதிகள் உள்ளன அவை, ஜீலம், ரவி, பியாஸ், சட்லஜ் ஆகும். சிந்து ஆற்றின் வலது துணை ஆறுகளில் முதன்மையானவை ஷிக் ஆறு, கில்கிட் ஆறு, காபூல் ஆறு, கோமல் ஆறு, குராம் ஆறு ஆகியவை ஆகும். இமயமலையில் உள்ள பனிப்பாறைகள் மற்றும் ஆறுகள் கொண்ட மலையுச்சியிலிருந்து துவங்கி, இந்த ஆறு காடுகள், சமவெளிகள், வறண்ட கிராமப்புறங்களில் சூழல் மண்டலத்தை வளப்படுத்துகிறது.  
சப்த சிந்து என்று ரிக்வேதத்தில் குறிப்பிடப்பட்ட இன்றைய பாகிஸ்தானின் சிந்து வடிநிலத்தை சிந்து ஆறு உருவாக்குகிறது மற்றும் ஈரானின் செயிண்ட் அவெத்தா ஹிப்தா சிந்து (இரண்டு சொற்களின் பொருளும் "ஏழு ஆறுகள்") என அழைத்தது. சிந்து சமவெளி நாகரிகம் இவ்வாற்றுப் படுக்கையிலே தோன்றி வளர்ந்த பழம் பண்பாடு. சிந்து ஆற்றின் அமைவிடத்தை அடிப்படையாகக் கொண்டு இவ்வாற்றின் கிழக்குப் பகுதியின் பெருநிலத்தை இந்தியா என்றும், அப்பகுதி மக்களை இந்து என்றும் பண்டைய ஐரோப்பியர் அழைத்ததே இன்றைய இந்தியாவின் பெயர்க் காரணம் என்பது குறிப்பிடத்தக்கது.(இந்துகுஷ் மலையில் இருந்து வந்ததாகவும் கூறுவர்)
# சிந்து ஆறு

## சொற்பிறப்பு மற்றும் பெயர்கள்

இந்த ஆறு பண்டைய ஈரானியர்களுக்கு அவெஸ்தாவில் குறிப்பிடப்பட்டுள்ளது, சமஸ்கிருதத்தில் சிந்து என்றும், அசிரியர்கள் (கி.மு.7 ஆம் நூற்றாண்டின் துவக்கத்தில்) சிந்தா என்றும், பாரசீகர்கள் அப்-இ-சிந்த்
என்றும், கிரேக்கர்கள்  இந்தோஸ் எனவும், ரோமானியர்கள் சிந்து என்றும், பஷ்தூன் அபாசிந்த் எனவும், அரேபியர்கள் அல்-சிந்து என்றும், சீனர்கள் சின்டோவை என்றும், ஜாவா மக்கள் சாத்ரி என்றும், பாளியில், சிந்து என்றால் "ஆறு, ஓடை" எனவும் குறிப்பாக சிந்து ஆற்றையும் குறிக்கிறது.
விரிவு மற்றும் அதன் முதன்மை த் தளங்கள்.]]
சிந்து ஆற்றைக் குறிக்க ஆங்கிலத்தில் பயன்படுத்தும் சொல்லான இண்டஸ் (Indus) என்ற சொல் பண்டைய கிரேக்கச் சொல்லான "Indós" (Ἰνδός) என்ற சொல்லின் உரோமானியமயமாக்களின் வடிவமாகும், இது பழைய பாரசீக வார்த்தையான "ஹிந்துஷ்" என்பதிலிருந்து கடன் பெறப்பட்டது, இது சமஸ்கிருத வார்த்தையான "சிந்து" விலிருந்து கடன் வாங்கப்பட்டது.
மெகஸ்தினேசின் நூலான *இண்டிகா* என்ற பெயர், "Indós" (Ἰνδός) என்ற கிரேக்க சொல்லில் இருந்து வந்தது, மேலும் இதில் அலெக்சாந்தரின் படைகள் பெருவெள்ளம் கொண்ட இந்த ஆற்றை எவ்வாறு கடந்து சென்றது என்பது குறித்த சமகால வரலாற்றை விவரிக்கிறது. பண்டைய கிரேக்கர்கள் இந்தியர்களை (இன்றைய வடமேற்கு இந்தியா மற்றும் பாக்கிஸ்தான் மக்கள்) "Indói" (Ἰνδοί), என குறிப்பிட்டனர் இதற்கு "சிந்து மக்கள்" என்று பொருள். இந்தியா மற்றும் பாக்கிஸ்தானின் சிந்து மாகாணமும் தங்கள் பெயரை இந்த ஆற்றின் பெயரிலிருந்தே பெற்றன.
# சிந்து ஆறு

## சொற்பிறப்பு மற்றும் பெயர்கள்

### ரிக்வேதமும் சிந்துவும்

ரிக்வேதம் பல புராண ஆறுகளை விவரிக்கிறது, அதில் ஒன்று "சிந்து". ரிக்வேதத்தில் குறிப்பிப்பட்டுள்ள "சிந்து" என்பது இன்றைய சிந்து ஆறு என்று கருதப்படுகிறது, மேலும் அந்த நூலில் 176 முறை குறிப்பிடப்பட்டுள்ளது-பன்மையில் 95 முறை பன்மடங்கான அர்த்தத்தில் பயன்படுத்தப்படுகிறது. ரிக்வேதத்தில், குறிப்பிடத்தக்க பாடல்களில், நாடிஸ்டு சுக்மாவின் பாடலில் உள்ள ஆறுகளின் பட்டியலில், சிந்து ஆறு குறிப்பிடப்படுகிறது. ரிக்வேத பாடல்களில் குறிப்பிடப்பட்ட அனைத்து நதிகளுக்கும் பெண் பாலில் குறிப்பிடப்பட்டுள்ளது, ஆனால் "சிந்து" ஆற்றை ஆண்பாலாக குறிக்கிறது. சிந்து ஆறு ஒரு வலுவான வீரனாக கருதப்பட்டு, மற்ற ஆறுகள் தேவதைகளாக பார்க்கப்பட்டும் பால், வெண்ணெய் ஆகியவற்றை விளைவிக்கும் பசுக்களுடன் ஒப்பிடப்பட்டுள்ளது.
# சிந்து ஆறு

## சொற்பிறப்பு மற்றும் பெயர்கள்

### பிற பெயர்கள்

இப்பகுதியில் உள்ள பிற மொழிகளில் இந்த ஆறானது, सिन्धु नद (சிந்த் நதி) என இந்தி மற்றும் நேபாளி மொழிகளிலும், سنڌو (சிந்து) சிந்தி மொழியிலும், سندھ (சிந்து) சாமுகி பஞ்சாபி, ਸਿੰਧ ਨਦੀ (சிந்த் நதி) குர்முகி பஞ்சாபி, اباسين (அபசின் லிட்டர் "ஆறுகளின் தந்தை") பஷ்தூ மொழியில், نهر السند (நஹார் அல்-சிந்து) அரபு மொழியில், སེང་གེ་གཙང་པོ། (சீங் ஜி கிட்சங் போ லிட். இதன் பொருள் "சிங்க ஆறு") திபெத்திய மொழி, 印度 (யிங்டு) சீன மொழியில், நிலாப் (Nilab) துருக்கிய மொழியில் என பல்வேறு மொழிகளில் அழைக்கப்படுகிறது.
# சிந்து ஆறு

## விளக்கம்

.]]
சிந்து ஆறு பாக்கிஸ்தானின் பொருளாதாரத்துக்கு முதன்மையான நீர் ஆதாரங்களை வழங்குகிறது - குறிப்பாக நாட்டின் உணவுக் களஞ்சியமான பஞ்சாப் மாகாணத்தின் பெரும்பாலான விவசாய உற்பத்தியானது சிந்து ஆற்றை நம்பியுள்ளது. பஞ்சாப் என்ற சொல்லின் பொருள் "ஐந்து ஆறுகள் நிலம்" என்பதாகும், அந்த ஐந்து ஆறுகள் ஜீலம், செனாப், ராவி, பியாஸ், சத்லஜ் என்றும் அழைக்கப்படுகின்றன, இவை அனைத்தும் சிந்துவுடன் சேறுகின்றன. சிந்து ஆறானது பல கனரக தொழிற்சாலைகளுக்கு உதவியாக உள்ளது மற்றும் பாக்கிஸ்தானின் முதன்மை குடிநீர் ஆதாரமாகவும் உள்ளது.  
சிந்துவின் முதன்மையான நீர் ஆதாரம் திபெத்தில் உள்ளது; திபெத்தில் தோன்றிய சிந்து ஆறு, பின்னர் லடாக் மற்றும் பால்டிஸ்த் வழியாக வடமேற்குப் பகுதியில் காரகோரம் மலைக்கு தெற்கே கில்கித் நோக்கி செல்கிறது. ஷியோக், ஷிகார், கில்கிட் ஆகிய ஆறுகள் ஆறுகள் பனி ஆறுகளோடு முதன்மை ஆற்றில் வந்து சேர்கின்றன. பின்னர் இது பெஷாவர் மற்றும் ராவல்பிண்டிக்கு இடையே உள்ள மலைகளில் இருந்து தெற்கே வளைந்து செல்கிறது. நங்க பர்வதத்துக்கு அருகே ஆழமான பள்ளத்தாக்குகளை சிந்து ஆறு 4,500-5,200 மீட்டர் (15,000-17,000 அடி) ஆழத்தில் கடந்து செல்கிறது. இது ஹசாரா முழுவதும் விரைவாக ஓடுகிறது, மற்றும் டார்பெலா அணையால் இதன் நீர் கட்டுப்படுத்தப்படுகிறது. காபுல் ஆறு அட்டாக் அருகே இதனுடன் இணைகிறது. கடலுக்கு செல்லும் மீதமுள்ள பாதையில் எஞ்சியுள்ள பஞ்சாப் மற்றும் சிந்து பகுதிகளில், நதியின் ஓட்டம் மெதுவாகவும், பல கால்வாய்களாக பிரிந்ததாகவும் இருக்கும். இது மித்தன்கோட் பகுதியில் பஞ்ச்நாத் ஆறு இணைகிறது. இச்சங்கமத்துக்கு அப்பால், இந்த ஆறு காபூல் நதி, சிந்து நதி, பஞ்சாப் ஆறுகள் ஆகியவற்றின் நீரை எடுத்துச் செல்வதால்,  சத்நாத் நதி (சாத்தி = "ஏழு", நடி = "நதி") என்ற பெரைப் பெறுகிறது. ஜாம்ஷோராவாலைக் கடந்து, இது தட்டாவுக்கு அருகில் கடலில் சேர்கிறது.  
உலகின் சில நதிகளில் மட்டுமே காணப்படும் ஒன்றான கழிமுக அலை ஏற்றம் சிந்து ஆற்றில் காணப்படுகிறது. இதன் நீராதாரமானது திபெத், இந்திய ஆளுகைக்கு உட்பட்ட ஜம்மு காஷ்மீர் மற்றும் இமாச்சல பிரதேசம் மற்றும் பாக்கிஸ்தானின் வடக்கு நிலங்கள் ஆகியபகுதிகளிலும், இமயமலை காரகோரம், இந்து குஷ் ஆகிய மலைகளில் உள்ள பனிக்கட்டி மற்றும் பனிப்பாறைகளால் இருந்து கிடைக்கிறது. ஆற்றின் நீர்பெருக்கானது பருவ காலத்துக்கு ஏற்ப மாறுபடுகிறது - குளிர்காலத்தில் நீர் பெரிதும் குறைந்து காணப்படும், சூலை முதல் செப்டம்பர் வரையிலான பருவ மழைக்காலத்தில் வெள்ளம் மிகுந்து காணப்படும். வரலாற்றுக்கு முந்தைய காலங்களில் இருந்து ஆற்றின் போக்கில் நிலையான மாற்றங்கள் ஏற்பட்டதற்கான சான்றுகள் உள்ளன - கட்ச் பாலைவனம் மற்றும் பன்னி புல்வெளிகளுக்கு அருகில் இருந்து மேற்கு நோக்கி திசைதிரும்பியது.
# சிந்து ஆறு

## இதனையும் காண்க

- பியாஸ் ஆறு
- ராவி ஆறு
- சத்லஜ் ஆறு
- ஜீலம் ஆறு
# கோனார் தமிழ் உரை

**கோனார் தமிழ் உரை** என்பது **தமிழ்நாட்டுப் பாட நூல் கழகம்** வெளியிடும் தமிழ் பாட நூல்களைப் புரிந்து கொள்ள உதவும் வகையில், தனியார் நிறுவனம் ஒன்று வெளியிடும் வழிகாட்டிக் கையேடு ஆகும். வேறு பல நிறுவனங்கள் வெளியிடும் கையேடுகளும் புழக்கத்தில் இருந்தாலும், அதிகமானவர்கள் அறிந்த வழிகாட்டி உரை நூலாக *கோனார் தமிழ் உரை* விளங்குகிறது. இதனால் சிலர், எந்த ஒரு தமிழ் உரை நூலையும் *கோனார் உரை* என்று பேச்சு வழக்கில் குறிப்பிடுவதுண்டு.
# கோனார் தமிழ் உரை

## ஐயம்பெருமாள் கோனார்

திருச்சி செயிண்ட் ஜோசப் கல்லூரியில் தமிழ்ப் பேராசிரியராக இருந்த ஐயம்பெருமாள் கோனார் பள்ளிப் பாடநூல்களில் தமிழ்ப் பாடநூல்களுக்கான கையேடுகளை உருவாக்கி வெளியிட்டு வந்தார். இந்த கையேடுகளைக் கோனார் தமிழ் உரை என்ற பெயரில் சென்னை, பழனியப்பா பிரதர்ஸ் நூல் வெளியீட்டு நிறுவனம் இன்றும் தொடர்ந்து வெளியிட்டு வருகிறது. பழனியப்பா பிரதர்ஸ் நிறுவனத்தின் அலுவலகம் அமைக்கப்பட்டுள்ள கட்டிடத்திற்கு இன்றும் "கோனார் மாளிகை" என்றுதான் பெயர்.
# கத்தோலிக்க திருச்சபை

**கத்தோலிக்கத் திருச்சபை** அல்லது **உரோமன் கத்தோலிக்கத் திருச்சபை** (*Roman Catholic Church*) மிகப்பெரிய கிறிஸ்தவ மதப்பிரிவாகும். டிசம்பர் 31, 2008 ஆம் ஆண்டு கணக்கின் படி 1,166,000,000 (ஒரு பில்லியன், 166 மில்லியன்) இறைமக்களை கொண்டதாக இப்பிரிவு இருக்கிறது. இவ்வடிப்படையில் கத்தோலிக்கமே உலகில் மிகப்பெரிய சமயப்பிரிவாகும். ஏனைய கிறிஸ்தவ மத பிரிவுகளைப்போலவே கத்தோலிக்கரும் இயேசுவை தங்களது கடவுளாகவும், தமத்திரித்துவத்தின் இரண்டாம் ஆளாகவும் ஏற்றுக்கொள்கின்றார்கள். திருத்தந்தை கத்தோலிக்கரின் உலகத்தலைவராவார்.  
கத்தோலிக்கத் திருச்சபையின் சுயவரைவிலக்கணத்தின் படி கத்தோலிக்க திருச்சபை எனப்படுவது, இயேசுவின் தலைமைச்சீடரான பேதுருவின் வழிவருபவரின் தலைமையின் கீழ் ஏனைய ஆயர்களாலும் குருக்களாலும் வழிநடத்தப்படும் சமயமாகும். இங்கு இராயப்பரின் வழிவருபவராக திருத்தந்தை ஏற்றுக் கொள்ளப்படுகிறார். தற்போது பிரான்சிஸ் திருத்தந்தையாக கத்தோலிக்க திருச்சபையை வழிநடத்துகிறார். இவர் 266 ஆவது திருத்தந்தையாவார்.  
இத்திருச்சபை ஒரே, புனித, கத்தோலிக்க, திருத்தூதர் வழிவருகின்ற (அப்போஸ்தலிக்க) சபையாக உள்ளது என்பது (திருச்சபையின் நான்கு அடையாளங்கள்) கத்தோலிக்க திருச்சபையின் நிலைப்பாடு ஆகும்.
# கத்தோலிக்க திருச்சபை

## பெயர் விளக்கம்

*கத்தோலிக்க* (**καθολικός**, *katholikos*) என்ற பதம் கிரேக்க மொழியிலிருந்து எடுத்துப் பயன்படுத்தப்படுகிறது. இச்சொல்லின் மூலப்பொருள் *உலகளாவிய* அல்லது *அனைவருக்கும் பொதுவான* என்பதாகும். இதன்படி *கத்தோலிக்க திருச்சபை* என்பது, இயேசு கிறிஸ்துவால் *உலகம் முழுவதற்கும் நிறுவப்பட்ட திருச்சபை* என்ற கருத்தைத் தருகிறது. இப்பெயர் திருச்சபையால் கி.பி. இரண்டாம் நூற்றாண்டிலிருந்து பயன்படுத்தப்படுகிறது. திருத்தூதர் யோவானின் சீடரான அந்தியோக்கு இஞ்ஞாசியார் என்பவரே, கிறிஸ்தவ சமூகத்தை முதன்முதலில் **கத்தோலிக்க திருச்சபை** என்று அழைத்தார். புனித பேதுருவின் வழிவருகின்ற திருத்தந்தைக்கு உலகளாவிய திருச்சபை மீது ஆட்சி அதிகாரம் உண்டு என்று ஏற்கும் கிறிஸ்தவ இறைமக்கள் சமூகமே, "கத்தோலிக்க திருச்சபை" என்று வரலாற்றில் அறியப்படுகிறது.  
ஆயினும், மரபுவழி கிறித்தவ சபைகளில் சிலவும், புரடஸ்தாந்து சபைகளில் சிலவும் "கத்தோலிக்க" என்னும் அடைமொழியால் தம்மை அடையாளப்படுத்துகின்றன. "கத்தோலிக்க" என்னும் அடைமொழிக்கு எல்லாக் கிறித்தவ சபைகளும் ஒரே பொருள் கொடுப்பதில்லை. பல கிறித்தவ சபைகள் அந்த அடைமொழியைப் பயன்படுத்தி தம்மை பழமையான அல்லது உலகளாவிய திருச்சபையாக அடையாளம் காட்ட விரும்புகின்றன.
# கத்தோலிக்க திருச்சபை

## இரண்டாம் வத்திக்கான் சங்கம்

இரண்டாம் வத்திக்கான் சங்கம் ரோம் நகரில் 1962 முதல் 1965 வரை ஒவ்வொரு ஆண்டும் இலையுதிர் காலத்தில் நடைபெற்றது. பாப்பரசர் அருளப்பர் XXIII முதலாவது ஆண்டில் தலைமை வகித்தார். பின்னர் பாப்பரசர் ஆறாம் சின்னப்பர் கூட்டங்களை தொடர்ந்து நிறைவு செய்தார். கத்தோலிக்க திருச்சபையை புதுப்பித்தலும் கிறிஸ்தவ மறுஒன்றிப்புமே இச்சங்கத்தின் முக்கிய குறிக்கோள்கள். இச்சங்கம் உருவாக்கிய இரண்டு முக்கிய ஏடுகள் - சமய சுதந்திரம் (Dignitatis Humanae) மற்றும் நவீன உலகில் திருச்சபையின் மேய்ப்புப்பணி அமைப்பு (Gaudium et Spes) ஆகியனவாகும்.  
சங்கத்தின் பரிந்துரைப்படி கத்தோலிக்க சபை வழிபாடுகள் பெருமளவில் மாற்றப்பட்டன. லத்தீன் மொழி பலிப்பூசை முற்றிலுமாக ஒழிக்கப்பட்டு, புதிய பலிப்பூசை அவரவர் சொந்த மொழியில் நிறைவேற்ற ஆவன செய்யப்பட்டது. இதைத் தவிர வழிபாடுகளில் குரு (Priest) விரும்பினால் உள்ளூர் கலாச்சாரப்படி சில மாற்றங்கள் செய்து கொள்ளலாம் என்ற எண்ணம் பரப்பப் பட்டது. இதனை 'இரண்டாம் வத்திக்கான் சங்க ஒளி' யில் செய்வதாக அவ்வாறு செய்பவர்கள் கூறிக்கொள்கின்றனர். (சங்க 'ஒளி' எனப்படுவது சங்க ஏடுகளில் எழுதி பிரகடனப்படுத்தப்பட்ட கொள்கைகள் அல்ல. மாறாக, அவற்றில் இருந்து தர்க்க ரீதியாக பெறப்பட்டதாக சொல்லப்படும் சார்பு கொள்கைகள். ஆனால், கத்தோலிக்க குருமாரிடையே இவை பற்றிய ஒருமித்த கருத்து இன்றளவும் இல்லை). எம்மதமும் சம்மதம் என்ற கொள்கையும் இச்சங்க 'ஒளி' யில் காணப்படுவதாக சிலர் கூறுகின்றனர். லத்தீன் மொழி பலிப்பூசையை பல விசுவாசிகள் விரும்பியதால் தற்போதய திருத்தந்தை பதினாறாம் பெனடிக்ட், இறை மக்கள் விரும்பினால் லத்தீன் மொழி பலிப்பூசையை வழங்கலாம் என்று அண்மையில் உத்தரவிட்டுள்ளார்.  
இச்சங்க கோட்பாடுகளைப் விரும்பாதவர்கள், பல்வேறு புராதன கத்தோலிக்க சபைகளை உருவாக்கியுள்ளனர். பேராயர் லெபபர் (Archbishop Marcel) உருவாக்கிய பத்தாம் பத்திநாதர் சபை இவற்றில் முக்கியமானது. இன்னும் சில கத்தோலிக்க பொதுமக்கள் கத்தோலிக்க வழிபாடுகளில் பக்தி குறைந்து விட்டது என்று பெந்தெகோஸ்தே சபைகளுக்கு தங்களை மாற்றிக்கொண்டனர்.
# கத்தோலிக்க திருச்சபை

## செபங்களும் கோட்பாடுகளும்

- கிறிஸ்து கற்பித்த செபம்
- விசுவாச அறிக்கை
- பத்துக் கட்டளைகள்
# கத்தோலிக்க திருச்சபை

## செபங்களும் கோட்பாடுகளும்

### திருமறைச்சுவடி

திருமறைச் சுவடி என்பது கத்தோலிக்க கிறித்தவ சபையினர் நம்பி ஏற்கின்ற கொள்கைத் தொகுப்பின் சுருக்கம் ஆகும். ஆங்கிலத்தில் Catechism என்று அழைக்கப்படுகின்ற இத்தொகுப்பு சின்னக் குறிப்பிடம் என்றும் அறியப்பட்டது. கடந்த 450 ஆண்டுகளாகத் தமிழகத்தில் வழங்கப்பட்ட இச்சிறு நூல் திருத்திய பதிப்பாக 2007ஆம் ஆண்டு திருமறைச் சுவடி (புதிய குறிப்பிடம்) என்னும் பெயரில் வெளிவந்தது. இது வினா-விடை வடிவில் அமைந்தது. இந்நூலுக்கு முன்னோடியாக 1578இல் அச்சேறிய முதல் தமிழ் நூலாகிய தம்பிரான் வணக்கம் என்னும் ஏட்டையும், தத்துவபோதகர் எனும் சிறப்புப் பெயர் பெற்ற இராபர்ட் தெ நோபிலி (தமிழகத்தில்: 1606–1656) எழுதியதாகக் கருதப்படும் சின்னக் குறிப்பிடம் ஏட்டையும் கருதலாம்.
# கத்தோலிக்க திருச்சபை

## செபங்களும் கோட்பாடுகளும்

### சிலுவை அடையாளம்

தந்தை/மகன்/தூய ஆவியின் பெயராலே ஆமென்
# கத்தோலிக்க திருச்சபை

## செபங்களும் கோட்பாடுகளும்

### இயேசு கற்பித்த செபம்

விண்ணுலகில் இருக்கிற எங்கள் தந்தையே,
உமது பெயர் தூயது எனப் போற்றப்பெறுக!
உமது ஆட்சி வருக!
உமது திருவுளம் விண்ணுலகில் நிறைவேறுவது போல,
மண்ணுலகிலும் நிறைவேறுக!
எங்கள் அன்றாட உணவை
இன்று எங்களுக்குத் தாரும்.
எங்களுக்கு எதிராகக் குற்றம் செய்வோரை
நாங்கள் மன்னிப்பது போல,
எங்கள் குற்றங்களை மன்னியும்.
எங்களைச் சோதனைக்கு உட்படுத்தாதேயும்,
தீயோனிடமிருந்து எங்களை விடுவித்தருளும். / ஆமென்
# கத்தோலிக்க திருச்சபை

## செபங்களும் கோட்பாடுகளும்

### மங்கள வார்த்தை செபம்

அருள் நிறைந்த மரியே வாழ்க!ஆண்டவர் உம்முடனே.பெண்களுக்குள் ஆசி பெற்றவர் நீரே.உம்முடைய திருவயிற்றின் கனியாகியஇயேசுவும் ஆசி பெற்றவரே.தூய மரியே,இறைவனின் தாயே,பாவிகளாய் இருக்கிற எங்களுக்காகஇப்பொழுதும் எங்கள் இறப்பின் வேளையிலும்வேண்டிக்கொள்ளும். - ஆமென்.
# கத்தோலிக்க திருச்சபை

## செபங்களும் கோட்பாடுகளும்

### திரித்துவப் புகழ்

தந்தைக்கும் மகனுக்கும் தூய ஆவிக்கும் மகிமை உண்டாவதாக./ தொடக்கத்தில் இருந்தது போல/ இப்போதும் என்றென்றும் இருப்பதாக. ஆமென்
# கத்தோலிக்க திருச்சபை

## செபங்களும் கோட்பாடுகளும்

### கத்தோலிக்க திருச்சபையின் ஒழுங்குமுறைகள்

1. ஞாயிற்றுக்கிழமைகளிலும் கடன் திருநாட்களிலும் முழுப்பூசை காணல்
1. வருடத்திற்கு ஒருமுறையாவது, நல்ல பாவசங்கீர்த்தனம் செய்தல்
1. தவக்காலத்தில் பாவ சங்கீர்த்தனம் செய்து தேவநற்கருணை உட்கொள்ளல்
1. மாமிச தவிர்ப்பு நாட்கள், ஒருசந்தி நாட்களை கடைப்பிடித்தல்
1. சிறுவர் மற்றும் விகினஉறவுமுறைத் திருமணம் செய்யாமை
1. ஆட்சியாளருக்கு நல்லுதவி செய்தல்
# கத்தோலிக்க திருச்சபை

## செபங்களும் கோட்பாடுகளும்

### மூவேளை செபம்

ஆண்டவருடைய தூதர் மரியாளுக்கு தூதுரைத்தார். தூய ஆவியால் அவள் கருத்தாங்கினாள். - அருள் நிறை...
இதோ ஆண்டவரின் அடிமை. உமது சொற்படியே எனக்கு ஆகட்டும். - அருள் நிறை...
வாக்கு மனிதனானார். நம்மிடையே குடிகொண்டார். - அருள் நிறை...
கிறிஸ்துவின் வாக்குறுதிகளுக்கு நாங்கள் தகுதி பெறும்படி இறைவனின் தூய அன்னையே எங்களுக்காக வேண்டிக்கொள்ளும்.  
செபிப்போமாக  
இறைவா/ உம் திருமகன் மனிதனானதை / உம்முடைய வானதூதர் வழியாக அறிந்து இருக்கின்றோம்.
அவருடைய பாடுகளினாலும் மரணத்தினாலும் நாங்கள் உயிர்ப்ப்பின் மகிமை பெற உமது அருளைப் பொழிவீராக.
எங்கள் ஆண்டவராகிய கிறிஸ்து வழியாக உம்மை மன்றாடுகின்றோம்.- ஆமென்.
# கத்தோலிக்க திருச்சபை

## செபங்களும் கோட்பாடுகளும்

### சுருக்கமான மனத்துயர் செபம்

என் இறைவனாகிய தந்தையே! நீர் நன்மை நிறைந்தவர். எனவே எல்லாவற்றிற்கும் மேலாக /
உம்மை நான் அன்பு செய்கின்றேன். என் பாவங்களால் உமது அன்பை மறந்ததற்காக/ மனம் வருந்துகிறேன்.
உமது அருளுதவியால் இனிமேல் பாவம் செய்வதில்லை என்று உறுதிகூறுகிறேன். -
# கத்தோலிக்க திருச்சபை

## செபங்களும் கோட்பாடுகளும்

### விசுவாச முயற்சி

என் இறைவா, உமது திருச்சபை விசுவசித்துப் படிப்பிக்க உண்மைகளை எல்லாம் / நீரே அறிவித்திருப்பதால், அவைகளை எல்லாம் / நான்
உறுதியாக ஏற்றுக்கொள்கிறேன்.
# கத்தோலிக்க திருச்சபை

## செபங்களும் கோட்பாடுகளும்

### நம்பிக்கை முயற்சி

என் இறைவா/ நீர் தந்த வாக்குறுதிகளை / நான் ஏற்றுக் கொள்கிறேன். எங்கள் ஆண்டவர் இயேசுவின் இரத்தத்தால் என் பாவங்களைப் பொறுத்து எனக்கு உமது அருளையும்
வானக வாழ்வையும் அளிப்பீர் என்று உறுதியாக நம்புகிறேன். ஆமென்.
# கத்தோலிக்க திருச்சபை

## செபங்களும் கோட்பாடுகளும்

### அன்பு முயற்சி

என் இறைவா! நீர் அளவில்லாத அன்புக்கு உரியவர் என்பதால் அனைத்திற்கும் மேலாக, உம்மை நான் முழுமனதோடு அன்பு செய்கின்றேன்.அவ்வாறே என்னை நான் நேசிப்பது போல் எல்லோரையும் நேசிக்கிறேன்.
# கத்தோலிக்க திருச்சபை

## செபங்களும் கோட்பாடுகளும்

### தேவதாயை நோக்கி பெர்னார்டின் செபம்

இரக்கம் மிகுந்த தாயே/ உன் அடைக்கலம் நாடி உதவியைத் தேடி தமக்காய் பரிந்து பேச மன்றாடி வந்த எவரும் ஏமாந்தார் என
உலகில் என்றுமே கேட்டதில்லை. அம்மா இதனை நினைத்தருள்வாயே. கன்னியருள் உயர் கன்னியே/ தாயே /
இப்பெரும் நம்பிக்கையால் உந்தப்பட்ட நான் உன்னிடம் ஓடிவருகிறேன். பாவி நான். உன் தாள் விழுகிறேன்.
வார்த்தையின் தாயே/ தள்ளிவிடாதே/ என் மன்றாடைத் தயவாய் கேட்டருளும்.
# கத்தோலிக்க திருச்சபை

## இதனையும் பார்க்க

- கத்தோலிக்கம்
# விக்கிப்பீடியா:வழு நிலவரங்கள்

தமிழ் விக்கிபீடியா திட்ட முன்னேற்றம் குறித்து பதியப்படும் வழு அறிக்கைகள் பற்றிய விவரங்களையும் நிலவரங்களையும் இங்கு பதியுங்கள். **அனைவரும் பக்சில்லாவுக்கு சென்று குறிப்பிட்ட வழு அறிக்கைகளுக்கு ஓட்டளிப்பதின் மூலம், வழுவை முன்னுரிமை கொடுத்து விரைவில் தீர்க்க உதவலாம்.**
# விக்கிப்பீடியா:வழு நிலவரங்கள்

## தற்பொழுது பதியப்பட்டுள்ள வழுக்கள்

2011 நவம்பர் முதல் பதியப்படும் வழுக்கள் அனைத்திற்க்கும் மேற்பார்வை செய்ய எளிதாக மேற்பார்வை வழு tracking bug ஒன்று திறக்கப்பட்டது. தமிழ் விக்கித்திட்டங்கள் தொடர்பாகப் பதியப்படும் என்த ஒரு வழுவிற்க்கும் blocks எனும் பண்பிற்கு 32578 என்ற வழுவைக் கொடுத்தால் தமிழ் விக்கி வழுக்களைக் களையெடுப்போருக்கு வசதியாக இருக்கும். ஸ்ரீகாந்த் 18:41, 2 திசம்பர் 2011 (UTC)
# விக்கிப்பீடியா:வழு நிலவரங்கள்

## தீர்க்கப்பட்ட வழுக்கள்

- 
Math extension doesn't support many languages including Malayalam, Hindi, and Tamil
 - சுந்தர் <sup>\பேச்சு</sup> 12:38, 20 அக்டோபர் 2014 (UTC)
- 
தானியங்கி எழுத்துரு இறக்கம்
 - வேண்டுகோளின் மீது முன்னேற்றம் ஏற்பட்டுள்ளது. தீர்வு: http://www.mediawiki.org/wiki/Extension:WebFonts -- சுந்தர் <sup>\பேச்சு</sup> 10:42, 31 ஆகத்து 2011 (UTC)  
- 
'வலைவாசல் பேச்சு' தொடர்பில் புதிய வழு
 -- சுந்தர் <sup>\பேச்சு</sup> 04:55, 5 ஏப்ரல் 2010 (UTC)
::
இந்த வழு சரி செய்யப்பட்டுள்ளது. ஆனால், இதை ஒட்டிப் புதிய வழு ஒன்று வந்துள்ளது. அதை இங்கே பதிந்துள்ளேன்.
 -- சுந்தர் <sup>\பேச்சு</sup> 04:50, 17 ஏப்ரல் 2010 (UTC)
:::இது வழு அல்ல, இற்றைப்படுத்தல் இடைவெளியினால் ஏற்பட்டது. தீர்ந்துள்ளது. -- சுந்தர் <sup>\பேச்சு</sup> 07:10, 17 ஏப்ரல் 2010 (UTC)
- 
விக்கி செய்திகளில் சின்னம் - தெரன்சு பதிவேற்றிய படத்தை சின்னமாக இடுமாறு கோரியுள்ளோம். பலர் வாக்களித்தால் அவ்வழுவுக்கு முன்னுரிமை தரப்படும். -- சுந்தர் <sup>\பேச்சு</sup> 08:32, 10 ஜூலை 2009 (UTC)
 அடையாளப்படம் சேர்க்கப்பட்டுள்ளது. -- சுந்தர் <sup>\பேச்சு</sup> 15:41, 3 ஆகஸ்ட் 2009 (UTC)
- 
தானியங்கி முழுமையான விக்கி உள் இணைப்புகள்
 - சரி செய்யப்பட்டுள்ளது
:: இந்தச் சிக்கல் மீண்டும் தலையெடுத்துள்ளது போல் தெரிகிறது. வேறு யாராவது உறுதி செய்தீர்களானால் இவ்வழுவை மறுமுறை எழுப்பலாம். -- Sundar <sup>\பேச்சு</sup> 06:30, 4 மே 2006 (UTC)
::: Yes, the problem has surfaced again.--ரவி 08:40, 4 மே 2006 (UTC)
::::I've reopened the same bug. -- Sundar <sup>\பேச்சு</sup> 08:59, 4 மே 2006 (UTC)
:::::The bug seems fixed now--ரவி 12:53, 15 மே 2006 (UTC)
- 
பெயர்வெளிகள் தமிழாக்கம்
 - *விக்கிபீடியா* என்ற பெயர்வெளி தவிர மற்றவை மொழிபெயர்க்கப்பட்டுள்ளன
:: விக்கி**ப்**பீடியா என மாற்றக்கோரி வழுவை மீண்டும் திறந்துள்ளேன். அதை கண்காணியுங்கள். -- சுந்தர் <sup>\பேச்சு</sup> 14:49, 18 பெப்ரவரி 2008 (UTC)
- *வலைவாசல் பேச்**சு*** என்பதற்குப் பதில் *வலைவாசல் பேச்**ச*** என்றுள்ளது. இவ்வழுவை புதிப்பிக்க வேண்டும்போல இருக்கிறது. -- சுந்தர் <sup>\பேச்சு</sup> 11:29, 30 மார்ச் 2010 (UTC)
::'வலைவாசல் பேச்சு' தொடர்பில் புதிய வழு -- சுந்தர் <sup>\பேச்சு</sup> 04:55, 5 ஏப்ரல் 2010 (UTC)
- 
படிமப் பேச்சுப் பக்கங்கள் தவறுதலாக கட்டுரைகளாகக் கருதப்படுகின்றன
 - தீர்க்கப்பட்டுள்ளது.
- 
தமிழில் விக்கி மூலம் தொடங்குவதற்கான மனு
 பதியப்பட்டுள்ளது. இந்த மனுவுக்கு பலரும் வாக்களிப்பதின் மூலம், விரைந்து இதை கவனிக்கச் செய்ய இயலும். இயன்றோரை வாக்களிக்குமாறு கேட்டுக்கொள்கிறேன்.--ரவி 17:30, 11 ஆகஸ்ட் 2006 (UTC)
# விக்கிப்பீடியா:வழு நிலவரங்கள்

## தீர்க்கப்பட்ட வழுக்கள்

### பெயர்வெளிகள்


 # தவியில் உள்ள** Wikipedia** என்றப் பெயர்வெளி **விக்கிப்பீடியா** என மாற்றப்படவேண்டும்.- இங்கே பதியப்பட்டுள்ளது
1. Portal என்ற பெயர்வெளி தவியில் இல்லை!!!! இதற்கான தமிழ் பெயரை கூறினால் வழுவைப் பதியலாம். - இங்கே பதியப்பட்டுள்ளது
1. விக்கிப்பீடியாவிl என் இடும் போது **** என ஆங்கிலத்தில் வருகிறது இதை **விக்கிப்பீடியா** என மாற்றவேண்டும். - இங்கே பதியப்பட்டுள்ளது
--Terrance <sup>\பேச்சு</sup> 15:01, 1 மார்ச் 2008 (UTC)
:நன்று டெர்ரன்சு. முதல் வழு பதியும்போது இதற்கு இணைப்புத் தந்தால் எளிதில் விளங்கும். -- சுந்தர் <sup>\பேச்சு</sup> 17:32, 1 மார்ச் 2008 (UTC)
--Terrance <sup>\பேச்சு</sup> 02:35, 2 மார்ச் 2008 (UTC)
# விக்கிப்பீடியா:வழு நிலவரங்கள்

## தீர்க்கப்பட்ட வழுக்கள்

### தட்டச்சு தொடர்புடையவை

- தொகுப்பு பெட்டியுடன் இணைந்த சுரதா யுனிகோடு போன்ற செயலி ஒன்று உருவாக்கினால் பல பயனர்களும் எளிதில் தமிழ் தட்டச்சு செய்வர். அல்லது, தனியாக தொகுப்பு பக்கங்களின் அடியில் Romanised வடிவில் எழுதி தமிழ் யுனிகோடு எழுத்துருவாக மாற்றி வெட்டி தொகுப்பு பெட்டியில் ஒட்டத்தக்க வகையில் Formகளை சேர்க்கலாம். இது குறித்து தேவையான வழுக்களை பதியலாம்.--ரவி (பேச்சு) 14:30, 1 செப்டெம்பர் 2005 (UTC)
::பயனர்:Santhoshguru/தமிழில் எழுத உதவும் செயலியை விக்கி மென்பொருளோடு இணைக்கும் வகையிலான ஒரு வேண்டுகோள் விடுக்கலாம். -- Sundar <sup>\பேச்சு</sup> 07:01, 2 செப்டெம்பர் 2005 (UTC)
::: சுந்தர், அந்த செயலியில் சில குறைபாடுகள் உள்ளன. இது குறித்து சந்தோஷுக்கு முன்னர் தெரிவித்துள்ளேன். அதை நிவர்த்தி செய்து விட்டு பிறகு வழு பதியலாம். அல்லது, சுரதா எழுதியை நாம் இங்கு இலவசமாக பயன்படுத்த இயலுமெனில் அது குறித்து வழு பதியலாம்--ரவி (பேச்சு) 09:04, 2 செப்டெம்பர் 2005 (UTC) ''
:::: தட்டச்சு செய்ய நரையம் மீடியாவிக்கி நீட்சி நிறுவப்பட்டது ஸ்ரீகாந்த் 17:58, 2 திசம்பர் 2011 (UTC)  
- **தேடல் பெட்டியில் பரிந்துரைகள்** : இடப்பக்கம் உள்ள தேடல் பெட்டியில் ஆங்கில எழுத்துகளை முதலில் எழுதினால் பரிந்துரைகள் (auto suggest) கிடைக்கின்றன. தமிழ் எழுத்துகளுக்கு இப்பரிந்துரைகள் கிடைக்கவில்லை. இது குறித்து வழு பதிய வேண்டும்--ரவி 15:00, 17 நவம்பர் 2008 (UTC) வெக்டருடன் வந்தது என நினைக்கிறேன் ஸ்ரீகாந்த் 18:21, 2 திசம்பர் 2011 (UTC)  
- தமிழ் விக்கிபீடியா இடைமுகத்தை அனைத்து தமிழ் விக்கிமீடியா தளங்களும் தானாகவே இற்றைப்படுத்திக்கொள்ளும் வகையில் ஒரு வழு பதியப்பட வேண்டும்--ரவி (பேச்சு) 14:30, 1 செப்டெம்பர் 2005 (UTC) LocalizationUpdates இதனை பார்த்துக்கொள்கிறது இப்பொழுது. ஸ்ரீகாந்த் 18:21, 2 திசம்பர் 2011 (UTC)
# விக்கிப்பீடியா:வழு நிலவரங்கள்

## பதியப்பட வேண்டிய வழுக்கள்

- பகுப்புகளின் கீழ் கட்டுரைகளின் எண்ணிக்கை - நட்கீரன் குறிப்பிட்ட உதவிப் பக்கத்திலுள்ளபடி இச்சிக்கலுக்கான தீர்வைச் செயல்படுத்தி வழு நீக்குவோரிடம் தந்துள்ளேன். -- Sundar <sup>\பேச்சு</sup> 09:03, 3 பெப்ரவரி 2006 (UTC)
- தமிழ் எழுத்துக்களை கணித சூத்திரத்தில் பயன்படுத்த முடியாது--Natkeeran 13:46, 2 பெப்ரவரி 2006 (UTC)
- கூறுகளாகும் யுனிக்கோடு--Natkeeran 13:46, 2 பெப்ரவரி 2006 (UTC)
::மலையாள விக்கியிலும் நேபாள விக்கியிலும் செயல்படுத்தியுள்ளனர். -- சுந்தர் <sup>\பேச்சு</sup> 07:35, 2 ஜனவரி 2008 (UTC)  
- "தேடு" பொறி முழுமையாக வேலை செய்வதாகத் தெரியவில்லை. உதாரணத்திற்கு, செப்டம்பர் என்று தேடும் போது ஆக 6 முடிவுகளே வருகின்றன. ஆகஸ்ட் என்று தேடும்போது ஒரே ஒரு முடிவு (அதுவும் ஆகஸ்டுடன் சம்பந்தப்படாதது) வருகிறது. பற்றச் சொற்களுக்கும் இதே பிரச்சினை. இப்பிரச்சினை கடந்த 2-3 மாதங்களாகவே உள்ளது. முன்னர் இது திறம்பட வேலை செய்தது.--Kanags 13:09, 12 செப்டெம்பர் 2007 (UTC)
:: ஆம், இதில் பல சிக்கல்கள் உள்ளன. வழு பதிய வேண்டும். -- சுந்தர் <sup>\பேச்சு</sup> 07:35, 2 ஜனவரி 2008 (UTC)  
- ஆங்கில விக்கியில் உள்ளது போல், கூகில், யாஹூ போன்ற தேடுபொறி இணைப்பை தருதல் உதவிகரமாக இருக்கும் என நினைக்கிறேன் <hiero> w-i:n-d </hiero>வினோத் 12:20, 2 ஜனவரி 2008 (UTC)
# சித்தார்

**சித்தார்** (*sitar*) நரம்பு இசைக்கருவிகளுள் ஒன்று. இந்துஸ்தானி இசையைச் சிறப்பாக இசைப்பதற்கு இக்கருவி ஏற்றது. குடம் என்ற இதன் பகுதியை மரம் அல்லது சுரைக்காயினால் செய்வர். வீணைக்கும் சித்தாருக்கும் சில வேறுபாடுகள் உள்ளன. வீணையில் மெட்டுகள் மெழுகின் மேல் நிலையாகப் பதிக்கப்பட்டிருக்கும். சித்தாரில் மெட்டுகளை நகர்த்திக் கொள்ளலாம். மெட்டுகள் சற்று வளைவாகவும் இருக்கும். சித்தாரில் ஏழு உலோகத் தந்திகள் உள்ளன. வலக்கை விரல்களால் மீட்டி, இடக்கை ஆள்காட்டி விரலையும் நடுவிரலையும் தந்தியில் வைத்து வாசிப்பர்கள்.
# சித்தார்

## பிரபல சித்தார் இசைக்கலைஞர்கள்

- ரவிசங்கர்
# மயமதம்

**மயமதம்** என்பது மிகப் பழைய காலத்தில் மயன் என்பவரால் எழுதப்பட்ட சிற்பசாஸ்திர நூலாகும். இது தென்னிந்தியாவில் ஆக்கப்பட்டது, பழம்பெரும் மொழியானா தமிழில் இயற்றப்பெற்றது. இது மனிதனுக்கான வீடுகள் முதல் இறைவனுக்காக அமைக்கப்படும் பெரிய கோயில்கள் வரையிலான பலவித கட்டிடங்களின் அமைப்பு முறைகள் பற்றி விவரிப்பதுடன், ஊர்கள், நகரங்கள் ஆகியவற்றின் அமைப்புகள் பற்றிய விபரங்களையும் தன்னுள் அடக்கியுள்ளது. கட்டிடங்கள் கட்டுவதற்கான நிலத்தைத் தெரிவு செய்வது முதற் கொண்டு, கட்டிடங்கள் நோக்கவேண்டிய திசை, அதன் அளவுகள், பொருத்தமான கட்டிடப்பொருள்கள் என்பன பற்றியும் மயமதம் விரிவாக எடுத்துரைப்பதுடன், விக்கிரகக் கலையும் இதன் உள்ளடக்கத்துள் அடங்குகிறது.
# என். எஸ். கிருஷ்ணன்

(பைத்தியக்காரன் 1947)| ]]
கலைவாணர் **என். எஸ். கிருஷ்ணன்** (*N. S. Krishnan*) என அழைக்கப்படும் **நாகர்கோயில் சுடலைமுத்துப் பிள்ளை கிருஷ்ணன்** (*Nagercoil Sudalaimuthu Pillai Krishnan*, நவம்பர் 29, 1908 - ஆகத்து 30, 1957) தமிழ்த் திரைப்பட நகைச்சுவை நடிகரும் பாடகரும் ஆவார்.
# என். எஸ். கிருஷ்ணன்

## வாழ்க்கைச் சுருக்கம்

நாகர்கோவில் அருகே ஒழுகினசேரியில் 1908 நவம்பர் 29 இல் சுடலைமுத்துப் பிள்ளை, இசக்கி அம்மாள் இணையருக்கு மகனாகப் பிறந்தார். இவர் தந்தை அப்போதைய ஆங்கிலேயர்கள் ஆட்சியில் தபால் அலுவலகத்தில் தபால்களை கொண்டு செல்லும் வாகன ஓட்டுநராகப் பணிபுரிந்து வந்தார். இவர் தாயார் இசக்கி அம்மாள் கணவரின் வருமானம் குறைவென்பதால், குடும்ப வறுமையை சமாளிக்க தனது வீட்டிலே சிற்றுண்டி செய்து விற்று வந்தார். இந்த வறுமையான குடும்பத்தில் கிருஷ்ணன் பிறந்தாலும் தனது ஆசையான நடிப்பில் கால்பதிக்க அவர் முதலில் நாடகக் கொட்டகைகளில் சோடா விற்கும் சிறுவனாக தனது திரை வாழ்க்கையை இளமைப் பருவத்திலே தொடங்கினார். பின் வில்லுப்பாட்டுக் கலைஞராக தனது கலையுலக வாழ்வை துவங்கினார். பின்னர் நாடக துறையில் நுழைந்தார். சொந்தமாக நாடகக் கம்பெனியையும் நடத்தினார். அப்போது தமிழகத்தில் திரைப்படத்துறை பிரபலமடைந்தது. அதிலும் நுழைந்து தமிழ்த் திரைப்படத்துறையில் முன்னணி நகைச்சுவை நடிகராக வலம் வந்தார். திரைப்படத் துறையில் இவர் அறிமுகமான திரைப்படம் 1936களில் வெளிவந்த சதிலீலாவதி ஆகும். பெரும்பாலும் சொந்தமாக நகைச்சுவை வசனங்களை எழுதி அதையே நாடகத்திலும், திரைப்படங்களிலும் பயன்படுத்துவதை வழக்கமாகக் கொண்டிருந்தார். நகைச்சுவை மூலமாக கருத்துகளை பரப்பினார். ஏறத்தாழ 150 படங்களில் நடித்தார்.  
இவரது மனைவி மதுரமும் பிரபலமான நடிகை என்பதால் இருவரும் இணைந்தே பல படங்களில் நடித்தனர். நகைச்சுவையை சினிமா காட்சிகளாக மட்டுமின்றி பாடல்களாகவும் அமைக்க முடியும் என நிரூபித்தவர். சொந்த குரலில் பல பாடல்களைப் பாடியுள்ளார். பழங்கலைகளின் பண்பு கெடாமல் அவற்றைப் புதுமைப்படுத்தி மக்கள் மன்றத்திற்குத் தந்தவர். அவர் நடத்திய கிந்தனார் கதாகாலட்சேபமும், தெருக்கூத்து, வில்லுப்பாட்டு போன்றவைகளும் இதற்குச் சான்று.  
அறிவியல் கருத்துக்கள் நாட்டில் பரவ வேண்டும் என்பதில் ஆர்வம் கொண்டவர். ஏறத்தாழ 150 படங்களுக்கு மேல் நடித்துள்ள அவர் சீர்திருத்தக் கருத்துக்களை திரைப்படங்களில் துணிவோடு எடுத்துக் கூறியவர். கலையுலகில் கருத்துக்களை வழங்கியது போல் தமது வாழ்க்கையிலும் ஆயிரக்கணக்கானவர்களுக்கு பண உதவி வழங்கியவர்.  
காந்தியடிகளிடமும், காந்திய வழிகளிலும் பற்று கொண்டவர். காந்தியடிகளின் மறைவுக்குப் பின்னர், அவரது நினைவைப் போற்றும் வகையில், ஐம்பதாயிரம் ரூபாய்க்கு மேல் தமது சொந்தப் பணத்தைச் செலவிட்டு தனது ஊரில் காந்தியடிகளுக்கு நினைவுத்தூண் எழுப்பினார்.